《同赵汝元集陈仁父痛饮狂歌亹亹申旦离别之臆备见乎词》
明代·胡应麟

把酒疏星傍玉除，相逢犹是旧公车。高堂秉烛三更后，故国浮查万里馀。

海岳未妨携短剑，风云那复恋长裾。他时两地遥相望，尺素能无问鲤鱼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。